Obec Šúrovce v súlade s ustanovením § 6 ods.1 zákona NR SR č.369/1990 Zb. o obecnom zriadení v znení neskorších predpisov a v súlade s § 6 ods.12, zákona č. 596/2003 Z. z. o štátnej správe v školstve a školskej samospráve a o zmene doplnení niektorých zákonov v znení neskorších predpisov , § 19 zákona č.523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona SNR č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

**Všeobecne záväzné nariadenie č. 1/2018**

o financovaní materských škôl a školských zariadení so sídlom na území obce Šúrovce

Návrh

**§ 1 Základné ustanovenia**

Toto všeobecne záväzné nariadenie /ďalej len VZN/ určuje výšku a účel použitia dotácie na prevádzku a mzdy na dieťa materskej školy a na dieťa (žiaka/ školských zariadení so sídlom na územní obce Šúrovce, ktoré sú na základe rozhodnutia Ministerstva školstva SR zaradené do siete škôl a školských zariadení MŠ SR.

**§ 2 Príjemca dotácie**

Príjemcom dotácie podľa tohto VZN je materská škola /ďalej len MŠ/, školský klub detí /ďalej len ŠKD/ a školská jedáleň /ďalej len ŠJ/, ktoré sú súčasťou Základnej školy s MŠ Šúrovce s právnou subjektivitou v zriaďovateľskej pôsobnosti obce.

**§ 3 Podrobnosti financovania**

**(1)** Obec financuje náklady na deti MŠ podľa počtu detí prijatých do MŠ podľa stavu k 15. septembru predchádzajúceho kalendárneho roka.

**(2)** Obec financuje náklady na deti ŠKD podľa počtu detí zapísaných do ŠKD podľa stavu k 15. septembru prechádzajúceho kalendárneho roka.

**(3)** Obec financuje náklady na stravovanie žiakov základnej školy v zriaďovateľskej pôsobnosti obce podľa počtu detí navštevujúcich ZŠ v zriaďovateľskej pôsobnosti Obce Šúrovce podľa stavu k 15. septembru predchádzajúceho kalendárneho roka.

**(4)** Prijímateľ dotácie je povinný vždy k 15. dňu nasledujúceho kalendárneho mesiaca poskytovateľovi dotácie, teda Obci Šúrovce, predložiť Vyúčtovanie poskytnutých finančných prostriedkov v €, a to za obdobie predchádzajúceho kalendárneho mesiaca.

**(5)** Vyúčtovanie uvedené v ods. (4) sa predkladá poskytovateľovi dotácie v písomnej forme, a to vo forme výstupu z PC programu ako aj vo forme vyplnenej tabuľky uvedenej v Prílohe č. 2 k tomuto VZN.

**(6)** Vyúčtovanie uvedené v ods. (4) pozostáva:

- z podrobného rozpisu všetkých príjmov za sledované obdobie

- z podrobného rozpisu všetkých výdavkov za sledované obdobie

**§ 4 Termín a spôsob poskytnutia dotácie**

**(1)** Obec poskytne dotáciu mesačne /vo výške jednej dvanástiny z dotácie na príslušný kalendárny rok/ do 25. dňa príslušného mesiaca.

**(2)** V prípade, že dotácia nebude vyčerpaná do 31.12. príslušného kalendárneho roka, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roka.

**(3)** Vedenie ZŠ s MŠ je povinné predložiť zriaďovateľovi údaje o počte detí prijatých do MŠ, ŠKD a o počte stravníkov v ŠJ najneskôr do 20.09. predchádzajúceho kalendárneho roka.

**§5 Výška finančných prostriedkov na rok 2018 na prevádzku a mzdy na dieťa MŠ a školských zariadení v zriaďovateľskej pôsobnosti obce Šúrovce je nasledovná:**

**(1)** Výška finančných prostriedkov na **dieťa MŠ/rok = 2 297,57 eur**

**(2)** Výška finančných prostriedkov na **dieťa v ŠKD/ rok = 134,66 eur**

**(3)** Výška finančných prostriedkov na **stravníka v ŠJ/rok = 151,49 eur**

Výpočet dotácie je súčasťou tohto VZN ako príloha č.1

**§ 6 Záverečné ustanovenia**

**(1)** Na ustanovenia súvisiace s určením výšky dotácie na mzdy a prevádzku na dieťa v MŠ a žiaka školského zariadenia zriadených so sídlom na území obce Šúrovce neupravené týmto VZN sa vzťahujú príslušné záväzné právne predpisy.

**(2)** Nadobudnutím účinnosti tohto VZN sa v celom rozsahu ruší VZN č. 13/2017.

**(3)** Zmeny a doplnky tohto VZN schvaľuje Obecné zastupiteľstvo v Šúrovciach.

**(4)** Kontrolou dodržiavania VZN sú poverené finančná komisia pri OcÚ a hlavný kontrolór obce.

**(5)** Obecné zastupiteľstvo obce Šúrovce schválilo VZN č. 1/2018 na svojom rokovaní dňa ......................... nariadením č. 1/2018.

**(6)** VZN č. 1/2018 nadobúda účinnosť 15-tym dňom od jeho zverejnenia na obecnej tabuli, t. j. ...............................

 Bc. Ing. Žaneta Gogolová

 starostka obce

 *Príloha č.1 k VZN č. 1/2018*

**Výpočet dotácie**

**Dotácia na dieťa v MŠ = reálny stav:**

54 detí x 27,3 /koef./ = 1 474,20 x 84,16 /koeficient stanovený pre rok 2018/ = 124 068,67 eur ročne

124 068,67 : 54 detí = **2 297,57 eur je dotácia na dieťa v MŠ**

**Dotácia na žiaka v školskom klube detí:**

82 detí x 1,6 /koef./ = 131,20 x 84,16 /koeficient stanovený pre rok 2018/ = 11 041,79 eur ročne

11 041,79 : 82 detí = **134,66 eur je dotácia na žiaka v ŠKD**

**Dotácia na potenciálneho stravníka školskej jedálne pri ZŠ:**

194 detí x 1,8 /koef./ = 349,20 x 84,16 /koeficient stanovený pre rok 2018/ = 29 388,67 eur ročne

29 388,67 : 194 detí = **151,49 eur je dotácia na potenciálneho stravníka v ŠJ**

**Rezerva pre MŠ + ŠKD + ŠJ: 82 320,04 eur ročne**

**Dotácia spolu ročne: 246 820,- eur**

**1/12 = 20 568,33 eur**

V Šúrovciach dňa 23.02.2018

 Bc. Ing. Žaneta Gogolová

 starostka obce